**Ministru kabineta noteikumu projekta**

**“Kārtība, kādā civilajam ekspertam pēc atgriešanās no starptautiskās misijas sedz sociālās rehabilitācijas izdevumus” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru prezidenta 2017. gada 4. janvāra rezolūcija Nr. 12/2016-JUR-240 ar uzdevumu līdz 2017. gada 1. aprīlim sagatavot un noteiktā kārtībā iesniegt Ministru kabinetā Starptautiskās palīdzības likuma (2016. gada 1. decembra likuma “Grozījumi Starptautiskās palīdzības likumā” redakcija) 13. panta trešajā prim daļā minētā tiesību akta projektu, attiecīgi nodrošinot Pārejas noteikumu 5. punktā Ministru kabinetam dotā uzdevuma izpildi.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017. gada 4. janvārī stājās spēkā grozījumi Starptautiskās palīdzības likuma 13. panta trešajā prim daļā, kas paredz civilajam ekspertam pēc atgriešanās no starptautiskās misijas segt sociālās rehabilitācijas izdevumus. Vienlaicīgi Starptautiskās palīdzības likuma Pārejas noteikumi tika papildināti ar 5. punktu, kas paredz attiecīgu Ministru kabineta noteikumu izdošanu līdz 2017. gada 1. aprīlim. Savukārt 2016. gada 9. decembrī ir stājušies spēkā grozījumi Sociālās palīdzības un sociālo pakalpojumu likuma 15.1 pantā, kas paredz, ka sociālās rehabilitācijas pakalpojumus normatīvajos aktos par starptautisko palīdzību noteiktajiem civilajiem ekspertiem sniedz Sociālās integrācijas valsts aģentūra. Tādējādi ar šo Ministru kabineta noteikumu apstiprināšanu tiks pabeigta normatīvas bāzes veidošana civilo ekspertu sociālās rehabilitācijas nodrošināšanai pēc viņu atgriešanās no starptautiskās misijas. Ministru kabineta noteikumu projekts paredz, ka sociālās rehabilitācijas izdevumus segs institūcija, kura izvirza civilo ekspertu dalībai misijā, slēdzot līgumu ar Sociālās integrācijas valsts aģentūru. Tāpat projekts nosaka prasības attiecībā uz rehabilitācijas līguma saturu, kā arī nosacījumus civilā eksperta finansiālajai atbildībai līguma nepildīšanas gadījumā viņa vainas dēļ. |
| 3. | Projekta izstrādē iesaistītās institūcijas | Nav |
| 4. | Cita informācija | Izdevumus, kas saistīti ar sociālās rehabilitācijas pakalpojumu sniegšanu, segs civilo ekspertu izvirzošā institūcija tai piešķirto budžeta līdzekļu ietvaros.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Civilie eksperti, kuri piedalās starptautiskajās misijās.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Ārlietu ministrija, Aizsardzības ministrija, Labklājības ministrija, kā arī institūcija, kas izvirza civilos ekspertus dalībai starptautiskajās misijās normatīvajos aktos par starptautisko palīdzību noteiktajā kārtībā. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Veicamās funkcijas un uzdevumi netiek paplašināti vai sašaurināti.  |
| 3. | Cita informācija | Nav |

 *Anotācijas III, IV, V un VI sadaļa – projekts šīs jomas neskar.*

 Aizsardzības ministrs R. Bergmanis

 Vīza: Valsts sekretārs J. Garisons

20.03.2017. 10:44

445

S.Žogota

Tālr. 7335285; fakss 67335130

Sanita.Zogota@mod.gov.lv